Diari Oficial de la Generalitat Valenciana


Sumari del DOGV 3028, del 04-07-1997 (1997/8873)

ACORD de 17 de juny de 1997, del Govern Valencià, pel qual es declara la urgent ocupació dels béns i drets sotmesos a expedient d'expropiació forçosa de l'Ajuntament d'Altura.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3028

Data del DOGV
:   04-07-1997

Secció del DOGV
:   ALTRES ANUNCIS - EXPROPIACIONS

Número del document
:   1997/8873


Data del document
:   17-06-1997

Organisme emissor
:   Conselleria de Presidència

Tipus de document
:   Acord

ACORD de 17 de juny de 1997, del Govern Valencià, pel qual es declara la urgent ocupació dels béns i drets sotmesos a expedient d'expropiació forçosa de l'Ajuntament d'Altura.  
El Govern Valencià, en la reunió del dia 17 de juny de 1997, adoptà l'acord següent:  
L'Ajuntament d'Altura, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets sotmesos a l'expedient d'expropiació forçosa per a l'execució del projecte d'obres d'urbanització de la Unitat d'Execució número u.  
Aquesta declaració d'urgent ocupació es justifica per les següents raons: es considera urgent l'execució de l'esmentat projecte per la necessitat de solars per al desenvolupament urbanístic de la població, i també l'adequació de la zona que suposarà una descongestió important al trànsit.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, i no es van presentar al·legacions. En l'expedient consten l'aprovació del projecte tècnic d'obres, l'acta de replanteig i l'oportuna retenció de crèdit.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, de Govern Valencià, a proposta del conseller de Presidència, el Govern Valencià, acorda:  
Declarar l'ocupació urgent dels béns i drets subjectes a expedient d'expropiació forçosa instruït per l' Ajuntament d'Altura per a l'execució del projecte d'obres d'urbanització de la Unitat d'Execució número u.  
Bé afectat  
Noms i cognoms de les propietàries: María, Amparo, Carmen i Isabel Zamora Sanchis.  
Nom de la finca: c/ Castelló, 15 (garatge).  
Límits: dreta entrant, amb la propietat d'aquestes (Zamora Sanchis); esquerra entrant, José Gil Valero; i fons, propietat d'aquestes (Zamora Sanchis).  
Naturalesa i extensió superf.: 18 m2.  
Observacions: herència dels seus pares. Pendent d'inscripció on el seu antecedent consta segons inscripció registral detallada. Forma part de la parcel·la la descripció registral de la qual figura a continuació, la qual té una superfície total de 1335,86 m2.  
Inscripció registral: tom 121, llibre 20, foli 90, finca 3683, inscripció 1a.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit davant l'Ajuntament les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), tot això sense perjudici que les persones interessades puguen interposar qualsevol altre recurs que consideren oportú.  
València, 17 de juny de 1997  
El conseller secretari del Govern Valencià,  
JOSÉ JOAQUÍN RIPOLL SERRANO